kto využíva help desk softvér?
help desk softvér je určený pre každého jednotlivca či spoločnosť, ktorí chcú poskytovať špičkovú podporu zákazníkom naprieč rôznymi komunikačnými kanálmi. tento typ softvéru teda de-facto využívajú živnostníci, malé a stredné podniky, no zároveň aj veľké nadnárodné korporácie. na trhu je dostupných viacero možností a plánov, je teda už len na vás, pre ktorý z nich sa rozhodnete.
medzi hlavné výhody implementácie help desk softvéru je možné zaradiť zvýšenú spokojnosť zákazníkov, ušetrené náklady či lepšiu efektivitu oddelenia zákazníckej podpory, nakoľko agenti môžu odpovedať na podnety z rôznych komunikačných kanálov z jedného rozhrania. navyše tým, že využívajú funkcie a možnosti univerzálnej schránky, značne šetria čas nielen sebe, ale aj zákazníkom, čo v konečnom dôsledku zlepšuje ich skúsenosť. spokojnosť zákazníka je prioritným cieľom help desk softvéru. spokojní zákazníci sa takto môžu stať vernými zákazníkmi.